钦定古今图书集成/明伦汇编/官常典/第780卷 > 张琼
## 钦定古今图书集成/明伦汇编/官常典/第780卷 > 张琼

按《北齐书》本传：“琼字连德，代人也。少壮健有武用。魏
世自荡寇将军为朔州征卤府外兵参军。随葛荣为
乱。荣败，尔朱荣以为都督。讨元颢有功，除汲郡太守。
建明初，为东道慰劳大使，封行唐县子，邑三百户，转
太尉长史，出为河内太守，除济州刺史。尔朱兆败，归
高祖，迁汾州刺史。天平中，高祖袭克夏州，以为慰劳”
大使，仍留镇之。寻为周文帝所陷，卒。赠使持节、燕恒
云朔四州诸军事、大将军、司徒公、恒州刺史。有二子，
长忻，次遵业。忻普泰中为都督，随尔朱世隆，以功尚
魏平阳公主，除驸马都尉、大将军、开府仪同三司、建
州刺史、南郑县伯。琼常忧其大盛，每语亲识曰：“凡人
官爵，莫若处中，忻位秩太高，深为忧”虑。而忻豪险放
纵，遂与公主情好不协，寻为武帝所害，时称“琼之先
见。”遵业讨元颢有功，封固安县开国子，除宁远将军、
云州大中正。天平中，除清河太守，寻加安西将军、建
州刺史。武定中，随仪同刘丰讨侯景，为景所擒。景败，
杀遵业于涡阳。丧还，世宗亲自临吊，赠并肆幽安四
州军事、开府仪同三“司，并州刺史”